එසේම, දින 20ක කාලයක සිට නාවික හමුදාවෙන් සහ නිරෝධායන මධ්‍යස්ථානවලින් හැර වෙනත් ප්‍රදේශවලින් ආසාදිතයින් වාර්තා වී නොමැති බව ද සෞඛ්‍ය සේවා අධ්‍යක්ෂ ජනරාල්වරයා සඳහන් කළා.මේ අතර, යුද හමුදාපති ලූතිනන් ජෙනරාල් ශවේන්ද්‍ර සිල්වා මාධ්‍ය වෙත අදහස් දක්වමින් කියා සිටියේ මේ වනවිට ත්‍රිවිධ හමුදාව පවත්වාගෙන ගිය නිරෝධායන මධ්‍යස්ථානවල නිරෝධායනයට ලක්වූ පුද්ගලයින් 10,103ක් නිවෙස් වෙත පිටත් කර යවා ඇති බවයි.පිටකොටුවේ කොණ්ඩා කපන ස්ථාන කොළඹ මහ නගර සභාවේ නිලධාරීන් අද පරීක්ෂා කළ අතර, නිසි සෞඛ්‍යාරක්ෂිත ක්‍රමවේද අනුගමනය කිරීමෙන් තොරව පවත්වාගෙන ගිය කොණ්ඩා කපන ස්ථානයක් වසා දැමීමටද එහිදී නිලධාරීන් කටයුතු කළා.මේ අතර, බණ්ඩාරගම - අලූත්ගම ප්‍රදේශයේ ව්‍යාපාරික ස්ථානයක් තිබියදීත් තම නිවස අසල කූඩාරමක කොණ්ඩ කැපීම සිදුකළ පුද්ගලයෙකු පිළිබඳව ලද තොරතුරක් මත ඒ සම්බන්ධයෙන් සොයා බැලීමට ගිය ප්‍රදේශයේ මහජන සෞඛ්‍ය පරීක්ෂකවරයාට කරණවෑමියාගෙන් සහ ඔහුගේ බිරිඳගෙන් විරෝධය පළ වුණා.